สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 24 มี.ค.60
27 มี.ค. 2560

ดัชนีดาวโจนส์ตลาดหุ้นนิวยอร์กปิดปรับตัวลดลง เป็นวันที่ 7 ติดต่อกันในวันศุกร์ (24 มี.ค.) หลังจากสภาผู้แทนราษฎรสหรัฐได้ยกเลิกการลงมติเกี่ยวกับการนำร่างกฎหมาย “อเมริกันเฮลธ์แคร์” มาใช้แทนกฎหมาย “โอบามาแคร์” เนื่องจากเสียงสนับสนุนของพรรครีพับลิกันยังไม่มากพอต่อการผลักดันร่างกฎหมายดังกล่าว
ดัชนีเฉลี่ยอุตสาหกรรมดาวโจนส์ปิดที่ 20,596.72 จุด ลดลง 59.86 จุด หรือ -0.29% ดัชนี S&amp;P500 ปิดที่ 2,343.98 จุด ลดลง 1.98 จุด หรือ -0.08% ดัชนี NASDAQ ปิดที่ 5,828.74 จุด เพิ่มขึ้น 11.05 จุด หรือ +0.19%
 
ตลาดหุ้นยุโรปปิดปรับตัวลง เมื่อคืนนี้ (24 มี.ค.) เนื่องจากนักลงทุนชะลอการซื้อขายเพื่อรอดูผลการลงมติร่างกฎหมาย “อเมริกันเฮลธ์แคร์” ที่จะนำมาใช้แทนกฎหมาย “โอบามาแคร์” โดยสภาผู้แทนราษฎรสหรัฐได้เลื่อนกำหนดการลงมติจากวันพฤหัสบดีมาเป็นวันศุกร์ เพราะยังคงขาดเสียงสนับสนุนที่เพียงพอจากสมาชิกพรรครีพับลิกัน
ดัชนี Stoxx Europe 600 ลดลง 0.69 จุด หรือ 0.18% ปิดที่ 376.51 จุด ขณะที่ทั้งสัปดาห์ ดัชนีลดลง 0.5%
ดัชนี CAC-40 ตลาดหุ้นฝรั่งเศสปิดที่ 5,020.90 จุด ลดลง 11.86 จุด หรือ -0.24% ดัชนี DAX ตลาดหุ้นเยอรมันปิดที่ 12,064.27 จุด เพิ่มขึ้น 24.59 จุด หรือ +0.20% ดัชนี FTSE 100 ตลาดหุ้นลอนดอนปิดที่ 7,336.82 จุด ลดลง 3.89 จุด หรือ -0.05%
 
ตลาดหุ้นลอนดอนปิดขยับลงเล็กน้อย เมื่อคืนนี้ (24 มี.ค.) เนื่องจากนักลงทุนยังคงระมัดระวังการซื้อขายก่อนที่สภาผู้แทนราษฎรสหรัฐจะลงมติร่างกฎหมายประกันสุขภาพในวันศุกร์ หลังจากที่ได้เลื่อนการโหวตมาจากวันก่อน
ดัชนี FTSE 100 ปรับตัวลง 3.89 จุด หรือ -0.05% ปิดที่ 7,336.82 จุด ขณะที่ทั้งสัปดาห์ ดัชนีร่วงลง 1.2%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดดีดตัวขึ้น เมื่อคืนนี้ (24 มี.ค.) หลังจากที่ปรับตัวลดลงต่อเนื่อง 4 วัน ขณะนักลงทุนรอดูการประชุมของประเทศผู้ผลิตน้ำมันในสุดสัปดาห์นี้ เกี่ยวกับสัญญาณการปรับลดการผลิตน้ำมันดิบทั่วโลก
สัญญาน้ำมันดิบ WTI ส่งมอบเดือนพ.ค. ปรับตัวขึ้น 27 เซนต์ หรือ 0.6% ปิดที่ 47.97 ดอลลาร์/บาร์เรล สำหรับทั้งสัปดาห์ ราคาสัญญาร่วงลง 1.7%
สัญญาน้ำมันดิบเบรนท์ส่งมอบเดือนพ.ค. ปรับตัวขึ้น 24 เซนต์ หรือ 0.5% ปิดที่ 50.80 ดอลลาร์/บาร์เรล ขณะที่ร่วงลง 1.9% ตลอดสัปดาห์
 
สัญญาทองคำตลาดนิวยอร์กปิดดีดตัวขึ้น เมื่อคืนนี้ (24 มี.ค.) ขณะที่นักลงทุนจับตาการลงมติเกี่ยวกับการนำร่างกฎหมาย “อเมริกันเฮลธ์แคร์” มาใช้แทนกฎหมาย “โอบามาแคร์” โดยตลาดทองคำนิวยอร์กปิดทำการไปก่อนที่จะมีรายงานว่าสภาผู้แทนราษฎรสหรัฐยกเลิกการลงมติร่างกฎหมายดังกล่าว
สัญญาทองคำตลาด COMEX (Commodity Exchange) ส่งมอบเดือนเม.ย.ปรับตัวขึ้น 1.3 ดอลลาร์ หรือ 0.10% ปิดที่ระดับ 1,248.50 ดอลลาร์/ออนซ์ ในวันศุกร์ และปรับตัวขึ้น 1.5% ทั้งสัปดาห์
สัญญาโลหะเงินส่งมอบเดือนพ.ค.เพิ่มขึ้น 15.5 เซนต์ หรือ 0.88% ปิดที่ 17.748 ดอลลาร์/ออนซ์
สัญญาพลาตินัมส่งมอบเดือนเม.ย.เพิ่มขึ้น 4.1 ดอลลาร์ หรือ 0.43% ปิดที่ 967.90 ดอลลาร์/ออนซ์
สัญญาพัลลาเดียมส่งมอบเดือนพ.ค.พุ่งขึ้น 1.7% ปิดที่ 813.35 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับยูโรและเยน ในการซื้อขายที่ตลาดนิวยอร์กเมื่อคืนนี้ (24 มี.ค.) ก่อนที่จะมีรายงานว่าสภาผู้แทนราษฎรสหรัฐได้ยกเลิกการลงมติร่างกฎหมาย “อเมริกันเฮลธ์แคร์” ซึ่งจะนำมาใช้แทนกฎหมาย “โอบามาแคร์” เนื่องจากเสียงสนับสนุนของพรรครีพับลิกันมีไม่มากพอต่อการผลักดันร่างกฎหมายฉบับดังกล่าว
ดอลลาร์อ่อนค่าลงเมื่อเทียบกับเยน ที่ระดับ 110.83 เยน จากระดับ 111.11 เยน และอ่อนค่าลงเมื่อเทียบกับฟรังก์สวิส ที่ระดับ 0.9907 ฟรังก์สวิส จากระดับ 0.9930 ฟรังก์สวิส ขณะที่ปรับตัวขึ้นแตะ 1.3381 ดอลลาร์แคนาดา จาก 1.3345 ดอลลาร์แคนาดา
ยูโรปรับตัวขึ้นเมื่อเทียบกับดอลลาร์สหรัฐ ที่ระดับ 1.0804 ดอลลาร์ จากระดับ 1.0781 ดอลลาร์ ในขณะที่ปอนด์อ่อนค่าลงแตะ 1.2495 ดอลลาร์ จากระดับ 1.2512 ดอลลาร์ และดอลลาร์ออสเตรเลียอ่อนค่าลงที่ระดับ 0.7626 ดอลลาร์ จากระดับ 0.7630 ดอลลาร์